તાલુકાનું વાંસોજ ગામ દરીયા કિનારે આવેલુ છે. અને આ ગામની સીમમાં આવેલી રાજાભાઇ ભાયાભાઇ બારૈયાની વાડીમાં એક સિંહણે ચાર બચ્ચા સાથે મૂકામ કરતાં અને આ સિંહ પરિવારે ગત રાત્રીનાં બાબુભાઇ સીદીભાઇ કામલીયાનાં બળદ અને રામસિંહ ભીખાભાઇ કામલીયાની વાછરડીનાં મારણ કરતાં ખેડૂતો-ગ્રામજનોમાં ગભરાટ છવાયો છે. વાંસોજ ગામની સીમમાં સિંહ પરિવારનાં મૂકામનાં પગલે વનવિભાગનાં પોપટાણી, ગોસાઇ સહિતનો સ્ટાફ સ્થળ પર દોડી જઇ સિંહણ અને તેના બચ્ચાને જંગલ તરફ ખદેડવા કવાયત હાથ ધરી છે.